Diari Oficial de la Generalitat Valenciana


Sumari del DOGV 584, del 12-05-1987 (1987/800852)

ORDRE de 28 d'abril de 1987, de la Conselleria de Treball i Seguretat Social, sobre convocatòria d'ajudes destinades a pal.liar la desocupació agrícola.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/28/(1)/dof/vci/html**

### Dades del document

Número de DOGV
:   584

Data del DOGV
:   12-05-1987

Secció del DOGV
:   DISPOSICIONS GENERALS

Número del document
:   1987/800852


Data del document
:   28-04-1987

Organisme emissor
:   Conselleria de Treball i Seguretat Social

Tipus de document
:   Ordre

Ordre de 28 d'abril de 1987, de la Conselleria de Treball i Seguretat Social, sobre convocatòria d'ajudes destinades a pal.liar la desocupació agrícola.  
Les tronades d'aigua i pedregada que el 25 de juliol de 1986 assolaren les distintes comarques de la nostra Comunitat, produïren danys greus, entre els quals cal destacar la pèrdua de jornals, tot agreujant-hi la situació de desocupació que en pateixen algunes.   
Es per això pel que el Ple de les Corts Valencianes instà el Consell de la Generalitat Valenciana a l'adopció de les mesures necessàries a fi de pal·liar els danys ocasionats en l'agricultura, tot concretant-se les mesures, pel que fa a aquesta Conselleria, i entre altres, a la compensació i substitució dels sous perduts pels treballadors eventuals del camp, sector aquest més necessitat d'una especial protecció, mitjançant la finançament d'obres o serveis alternatius.   
En atenció d'aquests motius i fent ús de les facultats que em confereix la Llei 5/1983 de 30 de desembre, del Govern Valencià i el Decret 192/1985, de 9 de desembre, sobre Estructura Orgànica i funcional de la Conselleria de Treball i Seguretat Social,   
ORDENE:   
Article primer  
S'estableixen ajudes a favor dels Municipis afectats per la tronada d'aigua i pedregada del passat 25 de juliol de 1986, mitjançant la subvenció parcial dels materials necessaris per a l?execució de les obres i serveis que s'hagen pogut realitzar a partir de l'esmentada data, o que s'hi realitzen, per tal de pal·liar la desocupació agrícola.   
Article segon  
Les ajudes convocades mitjançant aquesta ordre es concediran a càrrec de la partida pressupostària 59.67.81.893.007.68 i fins esgotar el total de 12.054.033 ptes. de la dotació.   
Article tercer  
Les sol·licituds de les Corporacions Locals que vulguen acollir-se als beneficis establits en aquesta disposició, han de ser adreçades a l'Hble. Sr. Conseller de Treball i Seguretat Social.   
Cal presentar-les a la Direcció General d'Ocupació i Cooperació, havent d'ajuntar-hi també:   
a) Memòria o projecte de l'obra a realitzar.   
b) Pressupost total del cost dels materials necessaris.   
Article quart  
Després d'aprovada la subvenció sol·licitada, la Conselleria de Treball i Seguretat Social lliurarà d'immediat el 50% de l'import, i en lliurarà el 50% restant quan la Corporació corresponent haurà justificat les despeses fefaentment.   
Article cinqué  
A l'efecte del que disposa l'article 1 d'aquesta Ordre es declaren zones de preferent actuació: les Comarques de la Vall d'Albaida i de la Safor.   
DISPOSICION FINALS  
Primera. El Director General d'Ocupació i Cooperació queda facultat perquè dicte les disposicions necessàries per desenvolupar aquesta Ordre.  
Segona. Aquesta ordre vigirà l'endemà de la publicació en el Diari Oficial de la Generalitat Valenciana, per bé que els efectes podran retrotraure's'en segons el que preveu l'article primer.   
València, 28 d'abril de 1987.   
El Conseller de Treball i Seguretat Social,   
MIQUEL DOMENECH PASTOR


Còpia Permalink ELI